**REPUBLIKA HRVATSKA**

**BRODSKO-POSAVSKA ŽUPANIJA**

**OŠ LJUDEVITA GAJA NOVA GRADIŠKA**

**PROTOKOL PONAŠANJA ZA UČENIKE U COVID SITUACIJI**

1. Učenik ima obavezu izmjeriti tjelesnu temperaturu svaki dan prije dolaska u školu te u slučaju povišene tjelesne temperature (veća od 37.3°C) ne smije dolaziti u školu.

2. Ukoliko učenik pokazuje bilo kakve respiratorne simptome i smetnje (kašalj, poteškoće u disanju, poremećaj osjeta njuha i okusa, grlobolja, proljev, povraćanje),ne dolazi u školu.

3. Učenik mora ponijeti čistu masku koju je obvezan nositi pri ulasku i boravku u školi. Ova odredba odnosi se na predmetnu nastavu, dok u razrednoj nastavi učenici nose masku po potrebi.

4. Učenik je dužan prvi dan nastave donijeti u školu papuče i dvije vrećice (jedna za papuče, a druga za obuću u kojoj dođe u školu) koje će ostaviti u garderobi (pokraj matične učionice).

5. Učenik pred školu dolazi sam, a za učenike putnike je organiziran prijevoz.

6. Svaki razred ima određeno mjestu gdje čeka ulazak u školu. Dok čekaju ulazak u prostor škole, učenici trebaju držati razmak od 1.5 – 2 m.

7. Učenik ulazi u školu prema unaprijed utvrđenom rasporedu po razredima i u vrijeme koje je naznačeno prateći predmetnog učitelja čiji predmet ima 1. sat po rasporedu.

8. Kod ulaska u školu učenik nosi masku na licu, dezinficira ruke i potplate obuće. Obvezno je nošenje maske od ulaska u školu pa do izlaska iz škole, i za vrijeme nastave i odmora za učenike predmetne nastave.

9. Učenik se odmah nakon ulaska upućuje prema garderobi gdje se preobuva na sljedeći način: iz garderobe uzima svoje dvije vrećice, u praznu stavlja obuću u kojoj je došao i obuva papuče koje su ranije donesene u garderobu iz druge vrećice.

10. Pri ulasku u učionicu (s fizičkim razmakom) učenik pere ruke sapunom i vodom. Bez zadržavanja i bespotrebnog dodirivanja površina i predmeta oko sebe smješta se na svoje radno mjesto.

11. Učenik sam postupa sa svojom odjećom i obućom, školskim priborom, torbom i knjigama te ih ne dijeli s ostalim učenicima i ne dodiruje i ne uzima stvari drugih učenika.

12. Tijekom boravka u školi učenik isključivo boravi u svojoj učionici i ne miješa se s učenicima iz drugih razreda.

13. Učenik učionicu smije napustiti samo u slučaju odlaska na toalet ili izlaska u dvorište škole radi aktivnosti na otvorenom u pratnji učitelja. Povratkom u učionici učenik treba oprati ruke.

14. Prilikom prolaska kroz zajedničke prostorije (hodnik/hol/toaleti/dvorana) učenik je dužan prolazak skratiti na minimum, nepotrebno ne dodirivati površine ili predmete.

15. Za vrijeme odmora učenik boravi u učionici i drži fizički razmak od drugih učenika. Može ju napustiti samo uz dopuštenje učitelja. Dok učitelji mijenjaju učionicu, učenik ne smije izlaziti iz učionice.

16. Užinu konzumiraju za vrijeme velikog odmora (u trajanju od 15 minuta) u učionici, a prije je potrebno oprati ruke. Učeniku koji se hrani u školskoj kuhinji, hrana će biti dostavljena u učionicu, a učenik koji se ne hrani treba ponijeti hranu sa sobom jer tijekom boravka u školi nema izlazaka van.

17. Nakon završetka zadnjeg sata nastave učenici se preobuvaju u garderobi i napuštaju školu prema utvrđenom protokolu za izlazak svakog pojedinog razreda i to na način da ne dolazi do kontakta između djece različitih razreda.

18.Izlazak učenika iz škole nadgleda učitelj koji s njima održava zadnji školski sat te vodi brigu o održavanju distance i pridržavanju svih ostalih mjera kod izlaska učenika iz škole.

19. Učenik koji na nastavu dolazi organiziranim prijevozom dužan je u autobusu pridržavati se mjera propisanih za javni prijevoz.

20. Učenik kod ulaska u autobus, tijekom vožnje i kod izlaska iz autobusa dužan je održavati fizičku distancu i nositi masku. Svaki učenik sjedi uvijek na istom mjestu, a učenici iz iste obitelji smiju sjediti zajedno.

**Dodatne upute za održavanje higijene**

1. Učenik treba redovito i pravilno prati ruke i prije konzumiranja hrane, nakon korištenja toaleta, nakon dolaska izvana, nakon čišćenja nosa i uvijek kada ruke izgledaju prljavo. Nakon pranja ruku vodom i sapunom ruke treba osušiti papirnatim ručnikom za jednokratnu upotrebu koji se nakon korištena baca u koš za otpatke s poklopcem.

2. Učenika treba poticati kada kašlje i kiše, da prekrije usta i nos laktom ili papirnatom maramicom koju poslije treba odbaciti u koš za otpad s poklopcem te oprati ruke. Pri kašljanju i kihanju treba okrenuti lice od drugih osoba te izbjegavati dodirivanje lica, usta i očiju rukama.

3. Preporuča se i potiče učenika da ne dodiruje usta, nos, oči i lice kao i da ne stavlja ruke i predmete u usta. Učenici ne bi trebali dijeliti čaše, šalice, drugo posuđe i pribor za jelo s drugim učenicima.

Ovaj je protokol podložan promjenama u skladu sa situacijom.

ravnateljica Blagica Pečnjak